
R E F E R A T   D E   A P R O B A R E 
pentru modificarea Hotărârii Consiliului Local nr. 19/2022 privind aprobarea bugetului local al Municipiului Brad pe anul 2022, modificată și completată
 prin H. C. L. nr. 24/2022 și H.C.L. nr. 25/2022


	Conform prevederilor art. 58 din Legea nr. 273/2006 privind finanțele publice locale, cu modificările și completările ulterioare, excedentul anual al bugetului local rezultat la încheierea exercițiului bugetar aferent anului precedent, pe cele două secțiuni, după efectuarea regularizărilor în limita sumelor defalcate din unele venituri ale bugetului de stat și a transferurilor din bugetul de stat sau din alte bugete, precum și după achitarea plăților restante, se raportează în exercițiul financiar următor și se utilizează în baza hotărârii autorităților deliberative astfel:
          – ca sursă de finanțare a cheltuielilor secțiunii de dezvoltare;
          – pentru acoperirea temporară a golurilor de casă provenite din decalajele dintre veniturile și cheltuielile secțiunilor de funcționare și dezvoltare în anul curent; 
	– pentru acoperirea definitivă a eventualelor deficite ale secțiunilor de funcționare și dezvoltare, după caz, la sfârșitul exercițiului bugetar. 
	Astfel, la sfârșitul anului 2021, excedentul anual al bugetului local al Municipiului Brad  a fost în sumă de 3.380.352,20 lei, urmând să fie utilizat după cum a fost aprobat prin Hotărârea Consiliului Local nr. 19/2022 privind aprobarea bugetului local al Municipiului Brad pe anul 2022, modificată și completată prin      H. C. L.  nr. 24/2022 și H.C.L nr. 25/2022.
	În anul 2022,  din suma de 3.380.352,20 lei, propusă și aprobată prin H.C.L. nr. 19/2022, cu modificările și completările ulterioare, pentru a fi folosită la lucrări de investiții,  suma de 47.818,30 lei, aferentă proiectului POCA, intitulat ”Creșterea gradului de transparență și facilitatea accesului cetățenilor la serviciile publice în format electronic” a rămas neutilizată la finele lunii februarie 2022 deoarece acest proiect a fost încheiat.
	Urmare adresei înregistrate la Primăria Municipiului Brad sub nr. 19514/24.02.2022, prin care Ministerul Dezvoltării, Lucrărilor Publice și Administrației a solicitat restituirea sumei rămasă neutilizată din prefinanțarea acordată, am inițiat prezentul proiect de hotărâre prin care am propus modificarea art. 8 al  Hotărârii Consiliului Local nr. 19/2022 privind aprobarea bugetului local al Municipiului Brad pe anul 2022, modificată și completată prin H. C. L.  nr. 24/2022 și H.C.L nr. 25/2022, în sensul stabilirii utilizării din excedentul anual al bugetului local rezultat la încheierea exercițiului bugetar al anului 2021, a sumei de 47.818,30 lei pentru acoperirea golului temporar de casă din secțiunea de dezvoltare a bugetului local pe anul 2022.

	Astfel  art. 8 din hotărârea inițială se va modifica și va avea următorul conținut:
        „Art. 8.  - Se  aprobă utilizarea sumei disponibile de 2.280,37 mii lei din excedentul bugetului local al Municipiului Brad din anii precedenți pentru finanţarea lucrărilor de investiţii prevăzute în Anexa nr. 3, a sumei de 1.052,17 mii lei din excedentul bugetului local al Municipiului Brad din anii precedenți pentru reparații curente drumuri afectate de inundații,  a sumei de 47,82 mii lei pentru acoperirea golului temporar de casă din secțiunea de dezvoltare a bugetului local pe anul 2022, în vederea restituirii sumei solicitate Ministerului Dezvoltării Lucrărilor Publice și Administrației și utilizarea pentru diferite cheltuieli cu bunuri  și servicii a sumei disponibile de 343,58 mii lei din venituri proprii rezultate din excedentul anilor precedenți.”
     Precizez că celelalte articole ale Hotărârii Consiliului Local nr. 19/2022, modificată și completată prin H. C. L.  nr. 24/2022 și H.C.L nr. 25/2022, rămân neschimbate.
	În contextul celor de mai sus, supun spre dezbatere plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Secţiunii a 2-a  din Legea nr. 317/2021 a bugetului de stat pe anul 2021, precum și ale art.1 alin. 2, art. 8,  art. 39  şi art. 58 alin.1 lit. b din  Legea nr. 273/2006 privind finanţele publice locale, cu modificările şi completările ulterioare.

